als_Latn dik_Latn sag_Latn
Në daljen e tij para mediave, Xhani De Biasi foli edhe për finalen e Ligës së Kampionëve mes Realit të Madridit dhe Juventusit. Trajneri i Kombëtares deklaroi se të dy ekipet kanë shanset e tyre për të fituër, por si italian që është shpreson që Juventusi të fitojë.
“Janë të dy ekipe të forta se nëse arritën në finale, do të thotë që kanë vlera. Janë ekipe të ndryshme nga cilësia dhe potenciali ekonomik. Mendoj se Juventusi është më i fortë në mbrojtje, më i aftë në pikëpamjen taktike.”
“Reali ka më shumë lojtarë që mund ta zgjidhin individualisht ndeshjen në repartin e avancuar, por edhe mbrapa se është edhe Ramos që mund të të bëjë gol me kokë në goditje standarde. Reali është shumë i fortë, ka mesfushë me shumë cilësi, por Juventusi është skuadër e organizuar.”
“Në një ndeshje të vetme ka shumë elemente që nuk të lejojnë një parashikim të saktë. Mendoj se Juventusi dhe Reali kanë 50% shanse secili. Si italian shpresoj të fitojë Juventusi dhe uroj që ta arrijë se duke arritur deri këtu ka treguar se është skuadra që ka pësuar më pak gola dhe ka nderuar në mënyrën më të mirë Ligën e Kampioneve.”
als_Latn als_Latn als_Latn als_Latn